Решение на Общия съд от 25 октомври 2023 г. — Естония/Комисия
(Дело T-62/22)1
(ЕФГЗ и ЕЗФРСР — Разходи, изключени от финансиране — Разходи, направени от Естония — Сектор на говеждото месо — Доброволно обвързано с производството подпомагане — Идентификация на животните — Замяна на животните — Задължение за мотивиране — Принцип на добра администрация)
Език на производството: естонски
Страни
Жалбоподател: Република Естония (представител: M. Kriisa)
Ответник: Европейска комисия (представители: E. Randvere и A. Sauka)
Предмет
С жалбата си, подадена на основание член 263 ДФЕС, Република Естония иска отмяната на Решение за изпълнение (ЕС) 2021/2020 на Комисията от 17 ноември 2021 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 413, 2021 г., стр. 10), в частта, в която се отнася до нея в размер на 634 057,30 евро
Диспозитив
Отхвърля жалбата.
Осъжда Република Естония да заплати съдебните разноски.
____________
1 ОВ C 148, 4.4.2022 г.